Сам Віталь Ануфрыевіч спортам займаецца з дзяцінства. З выбарам жыццёвага шляху праблемы не было. З 7 класа ён, вучань Мельніцкай васьмігадовай школы, пастаянна ўдзельнічаў у абласных спаборніцтвах па лёгкай атлетыцы. Юнак сур’ёзна, мэтанакіравана і рэгулярна рыхтаваўся да спартыўных мерапрыемстваў. Перамогі ў спаборніцтвах надавалі стымул трэніравацца, каб наступны раз паказаць лепшы вынік. У хлопца была запаветная мара, да якой ён ішоў не адзін год, — стаць прафесійным спартсменам. Але жыццёвыя абставіны перапісалі планы юнака. Пасля школы ён паступіў на спартфак Брэсцкага педагагічнага інстытута імя А.С.Пушкіна.